ตลาดหุ้นเอเชียเช้านี้ผันผวน นักลงทุนรอความชัดเจนสงครามค้าสหรัฐฯ-จีน
ตลาดหุ้นเอเชียเช้านี้ผันผวน นักลงทุนรอความชัดเจนสงครามค้าสหรัฐฯ-จีน
6 มี.ค. 2562

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนรอความชัดเจนเกี่ยวกับการทำข้อตกลงการค้าระหว่างสหรัฐฯกับจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,659.03 จุด ลดลง 67.25 จุด, -0.31%
ดัชนี SSE Composite ตลาดหุ้นจีนเปิดวันนี้ที่ 3,060.43 จุด เพิ่มขึ้น 6.18 จุด, +0.20%
ดัชนี HSI ตลาดหุ้นฮ่องกงเปิดวันนี้ที่ 29,003.25 จุด เพิ่มขึ้น 41.65 จุด, +0.14%
ดัชนี TAIEX ตลาดหุ้นไต้หวันเปิดวันนี้ที่ 10,328.18 จุด เพิ่มขึ้น 22.92 จุด, +0.22%
ดัชนี KOSPI ตลาดหุ้นเกาหลีใต้เปิดวันนี้ที่ 2,177.11 จุด ลดลง 2.12 จุด, -0.10%
ดัชนี FTSE STI ตลาดหุ้นสิงคโปร์เปิดวันนี้ที่ 3,235.42 จุด เพิ่มขึ้น 1.35 จุด, +0.04%
ดัชนี FBMKLCI ตลาดหุ้นมาเลเซียเปิดวันนี้ที่ 1,684.98 จุด ลดลง 0.64 จุด, -0.04%
โดยนักลงทุนรอความชัดเจนเกี่ยวกับการทำข้อตกลงการค้าระหว่างสหรัฐกับจีน หลังจากสื่อต่างประเทศซึ่งรวมถึงวอลล์สตรีท เจอร์นัล รายงานโดยอ้างแหล่งข่าวว่า สหรัฐและจีนใกล้จะบรรลุข้อตกลงการค้า โดยคาดว่าผู้นำของทั้งสองประเทศมีแนวโน้มที่จะบรรลุข้อตกลงการค้าอย่างสมบูรณ์ในการประชุมวันที่ 27 มี.ค.นี้
ด้านนายไมค์ ปอมเปโอ รัฐมนตรีต่างประเทศของสหรัฐกล่าวว่า ประธานาธิบดีโดนัลด์ ทรัมป์ อาจปฏิเสธที่จะทำข้อตกลงการค้า หากข้อตกลงนั้นไม่เอื้อประโยชน์ต่อสหรัฐเท่าที่ควร
นักลงทุนจับตาข้อมูลเศรษฐกิจของสหรัฐที่มีกำหนดเปิดเผยในสัปดาห์นี้ ซึ่งได้แก่ ตัวเลขจ้างงานภาคเอกชนเดือนก.พ.จาก ADP, ดุลการค้าเดือนธ.ค., รายงานสรุปภาวะเศรษฐกิจ หรือ Beige Book จากธนาคารกลางสหรัฐ (เฟด), จำนวนผู้ขอรับสวัสดิการว่างงานรายสัปดาห์, ผลิตภาพ-ต้นทุนแรงงานต่อหน่วยไตรมาส 4/2561 และตัวเลขจ้างงานนอกภาคเกษตรเดือนก.พ.